PRIMĂRIA COMUNEI MACEA
Compartiment Juridic și Resurse Umane

RAPORT DE SPECIALITATE   
Nr.1076 /26.01.2024

Al PROIECTULUI de HOTĂRÂRE
NR.14 din 26.01.2024
cu privire la aprobarea achiziționării de servicii juridice specializate

               Având în vedere: 
· [bookmark: _Hlk85462203]Litigiul care a făcut obiectul Dosarului cu  nr.12746/55/2022 la   Judecătoria Arad , recuperare creanță de la debitorul Amstar Design SRL Sentinței civile nr.111/17.01.2023 ;
· Redactare actiune și reprezentare la Judecătoria Arad- radiere drept de servitute și drept de usufruct viager -CF nr.307955 Macea( Sânmartin);
· Executare silită, redactare cerere  și reprezentare recuperare creanță debitor  SC Tipar Notificare.ro SRL.
Văzând :
· prevederile art.1, alin.(2) lit.b) din O.U.G. NR.26/2012  care  prevede că ,, În situaţii temeinic justificate, în care activităţile juridice de consultanţă, de asistenţă şi/sau de reprezentare, necesare autorităţilor şi instituţiilor publice prevăzute la alin. (1), nu se pot asigura de către personalul de specialitate juridică angajat în aceste entităţi, pot fi achiziţionate servicii de această natură, în condiţiile legii, numai cu aprobarea consiliului local”,
· prevederile art. 109, alin.(3), din Ordonanța de Urgență nr.57/ 2019, privind Codul administrativ,
      Ținând cont de următoarele aspecte :
· faptul că în cadrul aparatului de specialitate al primarului comunei Macea există un singur post de consilier juridic, în cadrul Compartimentului Juridic și Resurse  Umane,  atribuțile postului fiind în proporție de  peste 70% din timpul de muncă alocat activității de resurse umane. În afara atribuțiilor de resurse umane,   consilierul juridic îndeplinește și  atribuțiile delegate pe linie de  autoritate tutelară în condițiile în care Compartimentul de asistență socială dispune de doar două posturi, din care unul este vacant, atribuțiile acestuia fiind aduse la îndeplinire prin alocarea lor către compartimentul juridic, resurse umane.  De asemenea,  consilierul juridic este membru în comisia locală de fond funciar, având ca atribuții întocmirea documentațiilor pentru constituirea/reconstituirea dreptului de proprietate asupra terenurilor, în baza Legii 18/1991.
· [bookmark: _Hlk75354471] pentru   instrumentarea cauzelor  de mai sus este necesar un nivel al expertizei profesionale specializate foarte ridicat în drept civil, procesual, contencios administrativ și fiscal, precum și deplasări repetate la diferite instanțe care nu pot fi asigurate de personalul din cadrul aparatului de specialitate al primarului comunei Macea. În acest context de împrejurări  apreciem că se justifică necesitatea și oportunitatea achiziționării de servicii juridice specializate. 
                În considerarea celor expuse, propun Consiliului local Macea să aprobe Proiectul de hotărâre nr.14/26.01.2024 cu privire la aprobarea achiziționării de servicii juridice specializate, în forma propusă de inițiator.

Compartiment Juridic și Resurse Umane,
Kiss Claudia Antonela

